La schibetta dal mais
Beastie Boys to the 5 boroughs

Da Patrick Capaul

Per esser sincer è mes tip per il disc da quest mais in da quels dc's ch'jau hai spetgà tut auter che vess…
Cler, ils BEASTIES tutgan cun lur emprimas schibas tar mes favurits ed el medem mument era tar il pauc hip hop ch'jau support!
Dentant è lur davos album «Hallo nasty» stà uschè insatge da miserabel, ch'i na dat atgnamain gnanc pli els. E malgrà lezza premissa dad esser ina band ch'i deva ina gia, datti ina nova schiba dals BEASTIE BOYS; sco ch'i dat era ina nova da Peter Zinsli u da Janet Jackson...
“To the 5 boroughs” - uschia il titel da quest nov BEASTIES-album - ed exact lez, il titel, ha surpledà mai da tadlar viaden. E tge ch'jau hai survegnì d’udir ha tut auter che pitgà mai or da las soccas. Las vuschs tunan anc adina suenter clowns e pumuchels, las rimas s'han midadas da «we got the right 10 fight for party» tar «we party for the right to fight», ils grooves, lez èn BEASTIES, tipic sco da lur megliers temps. Motiv avunda per era tadlar chanzun dus ...
Chanzun per chanzun detg cool, detg tipic, schon anc o. k. - bun pia “To the 5 boroughs” tutga tar las quatter meglras schibas dals BEASTIE BOYS. E sche jau abstrahesch ch'jau n'hai atgnamain gnanc spetgà sin quest album, gnanc gì avant dad insumma ina gia tadlar viaden: pli ditg e pli lung plascha schizunt!
“To the 5 boroughs” - in omagi da trais new yorkers a lur citad: il det amez per idiot George, ina pajada in tgil a mintga ignorant american. Ils trais BEASTIES - prest festiveschan els lur 40avel - tunan qua e là anc adina sco 18...
Sco facit less jau tut auter che reparter rosas ed avrir ina buttiglia sect sin il album che ha definì da nov quai ch’era adina: NA! Jau less dentant far viva sin ina hip hop-schiba che mussa puspè ina gia tge che hip hop era ina gia cura ch'el era anc cool e vardaivel, senza ferrari, chadainas e dents dad aur, boobs&booties, bitches e pimps ".